ปกติเมนส์มาเดือนละ2ครั้ง คือ2อาทิตย์1ครั้ง แต่นี้1เดือนมาแล้วยังไม่มาเลยค่ะ มีโอกาสท้องไหมค่ะ
สวัสดีค่ะ หากประจำเดือนมาเดือนละ 2 ครั้ง โดยห่างกันรอบละ 2 สัปดาห์ดังกล่าว ถือว่าเป็นประจำเดือนที่ผิดปกติค่ะ ซึ่งอาจเกิดได้จาก1.ผลข้างเคียงจากการใช้ยาฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดเป็นต้น แต่หากไม่ได้ใช้ก็ไม่ใช่สาเหตุ2. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)ซึ่งมักทำให้เกิดอาการขาดประจำเดือน แต่เมื่อมีประจำเดือนมา ก็จะมีปริมาณมากกว่าปกติ3. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งรังไข่5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ หรือภาวะไทรอยด์เป็นพิษ เป็นต้นส่วนการที่ประจำเดือนขาดหายไปนั้น อาจเกิดจากสาเหตุเดียวกับที่ทำให้ประจำเดือนมาบ่อยกว่าปกติ หรือหากมีเพศสัมพันธ์ ก็อาจเกิดจากการตั้งครรภ์ได้ค่ะแนะนำให้ลองตรวจหาการตั้งครรภ์ดูเป็นอันดับแรก หากตรวจไม่พบ และประจำเดือนยังคงไม่มา หรือหากมาแล้ว แต่มีปริมาณมากกว่าปกติ มานานมากกว่า 7 วันในแต่ละรอบ หรือระยะห่างในแต่ละรอบน้อยกว่า 21 วัน ควรไปพบแพทย์เพื่อหาสาเหตุนะคะ